Thatcher dhe fundi i Luftës së Ftohtë
Ish kryeministrja britakine luajti një rol të rëndësishëm në një kohë tensionesh të Luftës së Ftohtë mes Bashkimit Sovjetik dhe Perëndimit
Shërbimet e përmortshme për ish kryeministren britanike, Margaret Thatcher do të zhvillohen të mërkurën në Londër. Shumë ekspertë dhe historianë po diskutojnë trashëgiminë e saj, veçanërisht në arenën ndërkombëtare. Në materialin në vazhdim, analizohet roli i saj në përfundimin e Luftës së Ftohtë. Ekspertët thonë se Margaret Thatcher do të mbahet mend më shumë për politikat e ashpra ekonomike të tregut të lirë që zbatoi gjatë pushtetit të saj 11 vjeçar nga viti 1979 deri më 1990-tën, për të cilat mund të thuhet se hodhën themelet e një revolucioni ekonomik në Britani. Por ajo luajti një rol të rëndësishëm edhe në skenën ndërkombëtare, veçanërisht në një kohë tensionesh të luftës së ftohtë mes Bashkimit Sovjetik dhe Perëndimit. Historiani britanik i Partisë Konservatore, Tim Bale, thotë se zonja Thatcher ishte udhëheqësja e parë perëndimore që arriti në përfunimin se Mihail Gorbaçovi mund të ishte një tip tjetër politikani sovjetik. Në dhjetor të vitit 1984, tre muaj para se zoti Gorbaçov të bëhej udhëheqës i Bashkimit Sovjetik, ai shkoi në Londër si kryetar i një delegacioni parlamentar. Ai u ftua në takim me Margaret Thatcher-in, e cila më pas u shpreh: “ky është një njeri me të cilin ne mund të bëjmë biznes”. Eksperti i çështjeve ruse në Kolegjin Mount Holyoke, Stephen Jones thotë se këto fjalë të zonjës Thatcher ishin kritike. Zonja Thatcher kishte gjithashtu marrëdhënie shumë të mira me Presidentin Ronald Reagan. Disa ekspertë i kanë cilësuar ata si dy njerëz me “origjinë të njëjtë politike”. Ish këshilltari i sigurisë kombëtare në administratën e Presidentit Reagan, Richard Allen, u takua shumë herë me zonjën Thatcher. Historiani Tim Bale e përforcon këtë argument. Ndërsa zonja Thatcher dhe Ronald Reagani ishin të një mendimi lidhur me marrëdhëniet me Bashkimin Sovjetik, ajo nuk pajtohej me Presidentin George H.W. Bush lidhur me ribashkimin e Gjermanisë. Gjenerali në pension, Brent Scowcroft ishte këshilltar i sigurimit kombëtar të zotit Bush. Robert Legvold i Universitetit Columbia thotë se zonja Thatcher shqetësohej rreth fuqisë së një Gjermanie të bashkuar brënda Evropës. Ekspertët janë dakord se zonja Thatcher ishte një udhëheqëse e madhe e shekullit të 20-të, dhe ashtu siç u shpreh edhe gazeta “Financial Times”, ajo “mbetet figura me të cilën duhet të krahasohen udhëheqësit e ardhshëm britanikë”.